Juan Diego González

Juan Diego González Alzate (22. syyskuuta 1980 Medellín, Kolumbia – 27. helmikuuta 2020) oli kolumbialainen jalkapalloilija, pelipaikaltaan keskuspuolustaja. Hän edusti viimeksi Major League Soccerin Philadelphia Unionia.

Gonzálezin ura alkoi Envigadossa 1990-luvun lopulla. Sittemmin hän pelasi useissa kolumbialaisseuroissa ja lyhyitä jaksoja myös Argentiinassa, Meksikossa ja Yhdysvalloissa. Hän voitti Kolumbian cupin Equidadissa vuonna 2008 ja kansainvälisen Mercosur-cupin argentiinalaisessa San Lorenzossa vuonna 2001.

Gonzálezin ruumis löydettiin paloiteltuna 27. helmikuuta 2020 toisen henkirikoksen uhrin ruumiin vierestä.

Lähteet

Aiheesta muualla 
 Juan Diego Gonzálezin esittely Major League Soccerin sivustolla 

Kolumbialaiset jalkapalloilijat
Kolumbialaiset henkirikosten uhrit
Vuonna 1980 syntyneet
Vuonna 2020 kuolleet